ཉེ་ཆར་འབྲི་ཆུའི་འགྲམ་བརྒྱུད་ན་ཆགས་ཡོད་པའི་མཐའ་ཆུ་གྲོང་རྡལ་ཆུ་འཛོམས་གྲོང་ཚོའི་ཉེ་འཁོར་ན་པད་ཁའི་མ་ཏོག་གི་མཛེས་པའི་དཔལ་གྱིས་བརྒྱན་ཡོད་དེ།འཁོར་ར་ཁོར་ཡུག་ཀུན་ན་དཔྱིད་ཀ་སླེབས་ཡོད་པའི་སྣང་བ་ཞིག་གིས་ཁེངས་ཡོད།ཐག་རིང་ནས་བལྟས་ན་གསེར་མདོག་གི་འཇིག་རྟེན་ཞིག་དང་འདྲ་ལ།གྲོང་ཚོ་སོ་སོ་ཡང་མེ་ཏོག་གི་མཚོ་མོས་བསྐོར་ནས་ཡོད།སྐྱེ་དངོས་སྣ་ཚོགས་ལ་སྐྱེས་སྟོབས་ཀྱི་དཔལ་རྒྱས་པའི་དུས་ཚིགས་འདིར་རི་བོའི་རུམ་ཁུག་ན་འཁྱིལ་བའི་མེ་ཏོག་གི་མཚོ་མོ་དང་།ལྷིང་འཇགས་ཀྱིས་ཡོད་པའི་གྲོང་ཚོ་སོ་སོ་བཅས་ནི་རི་མོ་བ་ཞིག་གི་སྨྱུག་རྩལ་ལས་ཐོན་པ་ཞིག་དང་གཉིས་སུ་མ་མཆིས་ལ།ད་དུང་ལས་ལ་བརྩོན་པའི་སྦྲང་མའི་ཁྱུ་ཚོགས་ཡང་དྲོད་འཇམ་གྱི་ཉི་འོད་དང་མེ་ཏོག་གི་དྲི་ཞིམ་ཁྲོད་ན་སྦྲང་རྩིའི་བཅུད་ལ་རོལ་ཞོར་འཕུར་ལྡིང་བྱེད་བཞིན་ཡོད།